บทความนี้เกี่ยวกับการ์ตูน สำหรับตัวละคร ดูที่ โดราเอมอน (ตัวละคร)

***โดราเอมอน*** (ญี่ปุ่น: ドラえもん) เป็นหนังสือการ์ตูนญี่ปุ่นชุด เขียนและวาดโดยฟูจิโกะ ฟูจิโอะ ซึ่งเป็นนามปากกาของ ฮิโรชิ ฟูจิโมโตะ กับ โมโต อาบิโกะ เรื่องราวของหุ่นยนต์แมวชื่อโดราเอมอน โดยฟูจิโกะ ฟูจิโอะได้กล่าวว่าโดราเอมอนเกิดวันที่ 3 กันยายน มาจากอนาคตเพื่อกลับมาช่วยเหลือโนบิตะ เด็กประถมจอมขี้เกียจด้วยของวิเศษจากอนาคต โดราเอมอนเริ่มตีพิมพ์ครั้งแรกในญี่ปุ่นเมื่อเดือนธันวาคม พ.ศ. 2512 โดยสำนักพิมพ์โชงากูกัง โดยมีจำนวนตอนทั้งหมด 1,344 ตอน ต่อมาในวันที่ 11 มิถุนายน พ.ศ. 2540 โดราเอมอนได้รับรางวัลเทซูกะ โอซามุ ครั้งที่ 1 ในสาขาการ์ตูนดีเด่น อีกทั้งยังได้รับเลือกจากนิตยสารไทม์เอเชีย ให้เป็น 1 ในวีรบุรุษของทวีปเอเชีย จากประเทศญี่ปุ่น จากนั้นในวันที่ 19 มีนาคม พ.ศ. 2551 โดราเอมอนก็ได้รับเลือกให้เป็นทูตสันถวไมตรี เพื่อการประชาสัมพันธ์วัฒนธรรมญี่ปุ่น นอกจากนี้บริษัทบันได ผู้ผลิตและจำหน่ายสินค้าการ์ตูนที่มีชื่อเสียงของญี่ปุ่น ยังได้ผลิตหุ่นยนต์โดราเอมอนของจริงขึ้นมาในชื่อว่า "My Doraemon" โดยออกวางจำหน่ายครั้งแรกในวันที่ 3 กันยายน พ.ศ. 2552

ในประเทศไทย โดราเอมอนฉบับหนังสือการ์ตูนมีการตีพิมพ์โดยหลายสำนักพิมพ์ในช่วงก่อนที่จะมีลิขสิทธิ์การ์ตูน แต่ปัจจุบัน สำนักพิมพ์เนชั่น เอ็ดดูเทนเมนท์ เป็นผู้ได้รับลิขสิทธิ์ในการจัดพิมพ์แต่เพียงผู้เดียว ส่วนฉบับอนิเมะ ออกอากาศครั้งแรกวันที่ 5 กันยายน พ.ศ. 2525 ทางโมเดิร์นไนน์ทีวี ในปัจจุบัน และวางจำหน่ายในรูปแบบวีซีดี-ดีวีดี โดยมีโรส เอ็นเตอร์เทนเมนท์ คอร์ปอเรชั่นเป็นผู้ถือลิขสิทธิ์

โครงเรื่อง
----------

เนื้อเรื่องส่วนมากจะเกี่ยวกับปัญหาของ **โนบิตะ** เด็กชายชั้น ป.4-5 ที่มักถูกเพื่อน ๆ แกล้ง (แต่บ่อยครั้งก็เป็นฝ่ายหาเรื่องใส่ตัวเอง) ไม่ค่อยชอบทำการบ้าน ไม่ชอบอ่านหนังสือและไปโรงเรียนสายบ่อย ๆ โดยมีเพื่อนที่เป็นตัวละครสำคัญในเรื่องคือ **โดราเอมอน** (โนบิตะทำอะไรไม่ค่อยเป็น ต้องพึ่งโดราเอมอนแทบทุกอย่าง) หุ่นยนต์แมวจากอนาคตที่คอยดูแลช่วยเหลือโนบิตะตลอดเวลาด้วยของวิเศษจากอนาคต **ไจแอนท์** เด็กที่ดูเป็นอันธพาลแต่ที่จริงเป็นคนอารมณ์อ่อนไหวและรักการร้องเพลง **ซูเนโอะ** ผู้มีฐานะทางบ้านดีที่สุดในกลุ่ม มีนิสัยชอบคุยโม้ เป็นคู่หูกับไจแอนท์ที่คอยกลั่นแกล้งโนบิตะอยู่ตลอด **เดคิสุงิ** เป็นเด็กเรียนเก่ง นิสัยดี รักความถูกต้อง มีน้ำใจ แต่ไม่ค่อยมีบทบาทมากนัก **ชิซูกะ** ผู้หญิงเพียงคนเดียวในกลุ่มเป็นเด็กเรียนดี ชอบช่วยเหลือผู้อื่น เป็นเด็กสาวที่โนบิตะหลงรัก ในอนาคตก็ได้มาเป็นเจ้าสาวของโนบิตะด้วย **ไจโกะ** น้องสาวของไจแอนท์ ไม่ค่อยมีบทบาทมากนัก ตัวละครสำคัญนอกจากนี้ก็มี **โดเรมี** หุ่นยนต์แมวที่มีกระเป๋า 4 มิติและของวิเศษ (แต่จะดูน่ารักในแบบผู้หญิงมากกว่า) เช่นเดียวกับโดราเอมอนผู้เป็นพี่ชาย คุณพ่อและคุณแม่ของโนบิตะ ซึ่งคุณแม่ดูจะมีบทบาทในเรื่องมากกว่าคุณพ่อ

แม้ว่าโนบิตะ ไจแอนท์ ซูเนโอะและคนอื่นจะดูเหมือนมีปัญหากันบ่อยแต่ลึกแล้วก็รักและช่วยเหลือกันดี จะเห็นได้จากตอนพิเศษต่างๆ ที่เด็กกลุ่มนี้ต้องออกไปผจญภัย (บางทีก็นอกโลก ใต้ทะเลหรือยุคไดโนเสาร์)

ประวัติและที่มาของโดราเอมอน
---------------------------

การ์ตูนโดราเอมอน ได้รับแรงบันดาลใจเมื่อเดือนพฤศจิกายน พ.ศ. 2512 หลังฟูจิโกะ ฟูจิโอะ ได้ลงโฆษณาการ์ตูนเรื่องใหม่ของเขาไว้ว่าจะมีตัวเอกที่ออกมาจากลิ้นชัก ในนิตยสารการ์ตูนฉบับต้อนรับปีใหม่ที่จะมาแทนการ์ตูนเจ้าชายจอมเปิ่น แต่ในความจริงแล้วทั้ง 2 ยังไม่มีไอเดียเกี่ยวกับการ์ตูนเรื่องนี้แม้แต่น้อยเลย เมื่อใกล้ถึงเวลาส่งต้นฉบับก็ยิ่งเพิ่มแรงกดดันให้กับเขาเป็นอย่างมาก

ฮิโรชิ ฟูจิโมโตะ นักวาดการ์ตูนได้เผอิญเห็นแมวจรจัดที่มักแอบเข้ามาเล่นที่บ้านของตนเอง เขามักจะเล่นกับแมวตัวนี้เป็นประจำเมื่อตอนที่เขาคิดอะไรไม่ออก จนเวลาล่วงเลยถึงดึก ก็ยังไม่มีไอเดียเกี่ยวกับการ์ตูนเรื่องใหม่จึงจะล้มเลิกไป แต่เขาเกิดคิดเลยเถิดไปว่าโลกนี้น่าจะมีไทม์แมชชีนเพื่อย้อนเวลากลับไปแก้ไขอดีต หลังจากนั้นฮิโรชิได้เผลอหลับไปด้วยความอ่อนล้า เมื่อเขาสะดุ้งตื่นขึ้นมา เขาตกใจว่าตนเองเผลอหลับไปจึงรีบวิ่งลงจากบันไดบ้านไปสะดุดกับตุ๊กตาล้มลุกญี่ปุ่นของลูกสาวที่ตกอยู่บนพื้น เหตุนี้เองทำให้ฮิโรชิเกิดไอเดียขึ้นโดยนำหน้าแมวจรจัดมาผสมกับตุ๊กตาญี่ปุ่น สร้างออกมาเป็นตัวละครหุ่นยนต์แมวจากอนาคตคอยช่วยเหลือเด็กชายที่แสนจะไม่ได้เรื่องและตั้งชื่อว่า โดราเอมอน เป็นคำผสมระหว่าง "โดราเนโกะ (ญี่ปุ่น: どら猫; แมวพเนจร)" กับ "เอมอน (ญี่ปุ่น: 衛門; คำต่อท้ายชื่อผู้ชายในอดีต)" ในภาษาญี่ปุ่น เขียนโดยใช้อักษรสองระบบได้แก่คาตากานะ "ドラ" และ ฮิรางานะ "えもん" เพราะว่าเมื่อครั้งโดราเอมอนถูกสร้างขึ้นในโรงงาน เขาลืมวิธีการเขียนอักษรคาตากานะของคำว่า "エモン" ทำให้โดราเอมอนเขียนเป็นตัวอักษรฮิรางานะแทน โดยเริ่มตีพิมพ์ในนิตยสารโยะอิโกะ นิตยสารโยชิเอ็งและนิตยสารเพื่อการศึกษาระดับประถมศึกษาปีที่ 1-4 (เดือนมกราคม พ.ศ. 2513)

การ์ตูนโดราเอมอน ลงตีพิมพ์พร้อมกันใน นิตยสาร 6 ฉบับได้แก่ นิตยสารโยะอิโกะ, นิตยสารโยชิเอ็ง, นิตยสารโชงากูอิชิเน็นเซ (นิตยสารเพื่อการศึกษาระดับประถมศึกษาปีที่ 1), นิตยสารโชงะกุนิเน็นเซ (นิตยสารเพื่อการศึกษาระดับประถมศึกษาปีที่ 2), นิตยสารโชงะกุซังเน็นเซ (นิตยสารเพื่อการศึกษาระดับประถมศึกษาปีที่ 3) และนิตยสารโชงะกุโยเน็นเซ (นิตยสารเพื่อการศึกษาระดับประถมศึกษาปีที่ 4) โดยมีทั้งหมด 1,344 ตอน โดยมีการเขียนให้เหมาะกับผู้อ่านแต่ละระดับอายุ ซึ่งในเวลาต่อมาการ์ตูนเรื่องนี้ได้รับความนิยมเป็นอย่างมาก

และในวันที่ 11 มิถุนายน พ.ศ. 2540 โดราเอมอนได้รับ รางวัลเทซูกะ โอซามุ (ครั้งที่ 1) ให้เป็นการ์ตูนดีเด่น

รายชื่อตัวละคร
--------------

บทความหลัก: รายชื่อตัวละครในโดราเอมอน
ในการ์ตูนเรื่องโดราเอมอนเป็นเรื่องราวของกลุ่มเพื่อนในวัยเด็ก 4 คนและมีหุ่นยนต์แมวจากอนาคตเป็นตัวละครหลัก ดังนี้:

* **โดราเอมอน** (Doraemon)

โดราเอมอนหรือโดเรมอน เป็นหุ่นยนต์แมวจากโลกอนาคตกลับมาช่วยเหลือโนบิตะ โดยเซวาชิผู้เป็นเหลนของโนบิตะเป็นผู้ส่งมาดูแลโนบิตะ โดเรมอนกลัวหนูมากเพราะเคยโดนหนูกัดหูจนต้องตัดหูทิ้ง ชอบกินโดรายากิเนื่องจากตอนที่อยู่โลกอนาคตยังไม่มาหาโนบิตะ โดเรมอนได้รับโดรายากิกับแมวผู้หญิงตัวหนึ่งซึ่งน่ารักมาก โดเรมอนจึงชอบเป็นพิเศษและเขาจะมีอารมณ์โกรธทันทีเมื่อมีใครเรียกเขาว่า "แรคคูน" หรือ "ทานูกิ"

* **โนบิตะ** (Nobita)

เด็กชายไม่เอาไหน ทั้งเรื่องการเรียนและกีฬา มีนิสัยขี้เกียจและชอบนอนกลางวัน สอบก็ได้ 0 คะแนนทุกครั้งแต่ก็มีความสามารถด้านยิงปืนและพันด้าย เป็นคนมีน้ำใจและมีนิสัยดี ชอบชิซูกะมานานและมักถูกไจแอนท์กับซูเนโอะรังแกเป็นประจำแต่ก็เปลี่ยนเป็นคนละคนเมื่อโดเรมอนไม่ได้อยู่กับเขาแล้ว เขาจะมีอารมณ์ไม่พอใจเมื่อเดคิสุงิอยู่ใกล้กับชิซูกะเพราะคิดว่าชิซูกะแอบชอบเดคิสุงิแต่ถึงอย่างไรก็ตามในอนาคตก็ได้แต่งงานกับโนบิตะอยู่ดีแต่ถ้าเรื่องของวิเศษโนบิตะจะปิ้งไอเดียอะไรพิเรนพิเรนหรืออะไรที่มีประโยชน์นั้นก็แล้วแต่ที่โนบิตะคิดได้

* **ชิซูกะ** (Shizuka)

เด็กสาวน้ำใจดี เธอเป็นที่รักของทุกคน ชอบการอาบน้ำเป็นอย่างมากและชอบเล่นไวโอลิน (เล่นได้แย่มาก) แต่มีความสามารถด้านเปียโน เธอเป็นเด็กสาวที่โนบิตะแอบชอบและชิซูกะยังชอบกินสปาเก็ตตี้และมันเผาเป็นพิเศษ ในอนาคตเธอก็ได้แต่งงานกับโนบิตะ

* **ซึเนโอะ** (Suneo)

เด็กขี้อวดประจำโรงเรียน ฐานะดีและเป็นเพื่อนซี้กับไจแอนท์ ผู้มีฐานะทางบ้านดีที่สุดในกลุ่ม มีนิสัยชอบคุยโม้ ชอบพูดยกยอ ขี้ประจบและชอบเอาของมาอวดให้เพื่อนๆ อิจฉาแต่ก็มักโดนไจแอนท์แย่งไปตลอดแต่ก็พร้อมที่จะเจออันตรายกับพวกเพื่อนๆ ได้ในตอนที่เป็นภาพยนตร์ มักจะวางแผนกับไจแอนท์เพื่อแกล้งโนบิตะ

* **ไจแอนท์** (Jaian)

เด็กอ้วนหัวโจกประจำกลุ่ม ชอบแกล้งโนบิตะเป็นประจำแต่ก็มีหลายครั้งที่แสดงความผูกพันกับโนบิตะ (อยากขอร้องให้ช่วย) ฝันอยากจะเป็นนักร้องแต่เสียงไม่เอาไหนแต่บางครั้งเสียงไม่เอาไหนของเขาก็ช่วยทำให้สถานการณ์ที่คับขันให้คลี่คลายได้เพราะคงไม่มีใครคนไหนที่สามารถทนเสียงของเขาได้และเขาเป็นคนที่รักเพื่อนพ้องมากและยังชอบแย่งหนังสือการ์ตูนกับของที่ซึเนโอะเอามาอวดเป็นประจำแถมยังทำอาหารได้ห่วยอีกตั่งหาก

* **โดรามี** (Dorami)

หุ่นยนต์แมวจากอนาคต เธอเป็นน้องสาวของโดเรมอน สวยน่ารักแต่ประสิทธิภาพสูงกว่าโดเรมอนทุกด้านเช่น ความรู้ วิธีใช้ของวิเศษ อาศัยอยู่ที่โลกศตวรรษที่ 22 ของกินที่ชอบที่สุดคือขนมปังเมล่อน ไม่ค่อยปรากฏตัวให้พบเห็น เธอจะปรากฏตัวเมื่อโดเรมอนเรียกขอความช่วยเหลือหรือสถานการณ์ที่โดเรมอนไม่สามารถควบคุมได้ บางครั้งก็มาช่วยเหลือโนบิตะตอนที่โดเรมอนไม่อยู่

* **ไจโกะ** (Jaiko)

ไจโกะเป็นน้องสาวของไจแอนท์ ไจโกะเก่งเรื่องวาดรูปมากแถมเธอยังทำอาหารเก่งกว่าไจแอนท์อีกด้วย และเธอยังเกือบจะได้เป็นเจ้าสาวของโนบิตะแต่โดเรม่อนก็แก้ไขให้โนบิตะได้แต่งงานกับชิซูกะในที่สุด

สื่อโดราเอมอน
-------------

บทความหลัก: รายชื่อสื่อโดราเอมอน
### ฉบับมังงะ

บทความหลัก: รายชื่อตอนในโดราเอมอน (มังงะ)
### ฉบับการ์ตูนทีวี (อนิเมะ)

สัญลักษณ์ของโดราเอมอน
บทความหลัก: โดราเอมอนฉบับการ์ตูนทีวี
โดราเอมอนฉบับการ์ตูนทีวีเป็นภาพยนตร์การ์ตูนชุดสัญชาติญี่ปุ่น (อนิเมะ) โดยสร้างขึ้นเพื่อออกอากาศทางโทรทัศน์ ในประเทศญี่ปุ่นเริ่มในปี พ.ศ. 2516 โดยนิปปอนเทเลวิชั่น และต่อมาปี พ.ศ. 2522 สถานีโทรทัศน์ทีวีอาซาฮิ นำมาออกอากาศต่อ สำหรับในประเทศไทย เริ่มออกอากาศครั้งแรกในปี พ.ศ. 2525 ทาง ช่อง 9 อ.ส.ม.ท. จากนั้นก็ได้มีการนำมาออกอากาศเป็นระยะ ๆ ตลอดมาจนถึงปัจจุบัน[]

### ฉบับภาพยนตร์ และโดราเอมอนตอนพิเศษ

บทความหลัก: โดราเอมอนฉบับภาพยนตร์
โดราเอมอนฉบับภาพยนตร์ เป็นอนิเมะ ตอนพิเศษ ซึ่งมีการจัดทำขึ้นเป็นภาพยนตร์การ์ตูนเรื่องยาว และหนังสือการ์ตูน โดยเมื่อเดือนเมษายน พ.ศ. 2523 เป็นปีแรกที่มีการสร้างฉบับภาพยนตร์ชื่อตอนว่า "ตะลุยแดนไดโนเสาร์" และมีการสร้างตอนพิเศษเรื่อยมาทุกปี ทั้งนี้ในปี พ.ศ. 2548 เป็นปีครบรอบ 25 ปีของการฉายโดราเอมอนฉบับภาพยนตร์ นอกจากนั้นยังมีการสร้างภาพยนตร์การ์ตูนเรื่องนี้ออกมาเป็นตอนพิเศษอีกด้วย โดยมีวีซีดีออกมาครบแล้ว 30 แผ่น 30 ตอน และมีการนำตอนเก่ามาสร้างใหม่ตั้งแต่ พ.ศ. 2549 เป็นต้นมา และยังมีตอนที่ไม่ได้มาจากหนังสือการ์ตูน เรียงตามการออกฉายในโรงภาพยนตร์ที่ประเทศญี่ปุ่น

| ลำดับ | ชื่อเรื่องภาษาไทย | ปีที่ออกฉาย | ฉากสำคัญของเรื่อง / หมายเหตุ |
| --- | --- | --- | --- |
| *ออริจินอลซีรีส์* |
| 1 | ผจญภัยไดโนเสาร์ | ค.ศ. 1980 | ไดโนเสาร์ในยุคครีเทเชียส |
| 2 | โนบิตะนักบุกเบิกอวกาศ | ค.ศ. 1981 | ใต้เสื่อของห้องโนบิตะเป็นทางเชื่อมต่อระหว่างมิติ |
| 3 | ตะลุยแดนมหัศจรรย์ | ค.ศ. 1982 | อาณาจักรสุนัขในดินแดนลึกลับแอฟริกากลาง |
| 4 | ผจญภัยใต้สมุทร | ค.ศ. 1983 | ผจญภัยใต้มหาสมุทรแปซิฟิก บริเวณสามเหลี่ยมเบอร์มิวด้า |
| 5 | ท่องแดนเวทมนตร์ | ค.ศ. 1984 | โลกเวทมนตร์ที่เกิดจากของวิเศษ |
| 6 | สงครามอวกาศ | ค.ศ. 1985 | การผจญภัยในอวกาศเพื่อช่วยประธานาธิบดีวัยเยาว์ |
| 7 | สงครามหุ่นเหล็ก | ค.ศ. 1986 | การผจญภัยกับหุ่นยนต์ยักษ์ในโลกกระจก |
| 8 | เผชิญอัศวินไดโนเสาร์ | ค.ศ. 1987 | โลกใต้พิภพที่ไดโนเสาร์ที่พัฒนาแล้วอาศัยอยู่ |
| 9 | ท่องแดนเทพนิยายไซอิ๋ว | ค.ศ. 1988 | ภาพยนตร์ชุดนี้ไม่ได้ตีพิมพ์เป็นหนังสือการ์ตูน ใช้โครงเรื่องที่ผู้เขียนวางไว้ |
| 10 | ท่องแดนญี่ปุ่นโบราณ | ค.ศ. 1989 | ประเทศญี่ปุ่นที่มนุษย์โบราณชาวจีนอาศัยอยู่เมื่อ 7 หมื่นปีก่อน |
| 11 | ตะลุยดาวต่างมิติ | ค.ศ. 1990 | ดาวสัตว์ที่เชื่อมต่อกับโลกด้วยหมอกสีชมพู |
| 12 | ตะลุยแดนอาหรับราตรี | ค.ศ. 1991 | การผจญภัยในดินแดนอาหรับราตรี |
| 13 | บุกอาณาจักรเมฆ | ค.ศ. 1992 | โลกของมนุษย์และสัตว์ที่สูญพันธุ์ไปแล้วบนก้อนเมฆ |
| 14 | ฝ่าแดนเขาวงกต | ค.ศ. 1993 | โลกที่หุ่นยนต์ควบคุมมนุษย์ |
| 15 | สามอัศวินในจินตนาการ | ค.ศ. 1994 | การผจญภัยในโลกของความฝัน |
| 16 | บันทึกการสร้างโลก | ค.ศ. 1995 | มนุษย์แมลงที่กำเนิดขึ้นในโลกของโนบิตะที่สร้างจากชุดสร้างโลก |
| 17 | ผจญภัยสายกาแล็คซี่ | ค.ศ. 1996 | การเดินทางครั้งยิ่งใหญ่ในอวกาศด้วยรถไฟอวกาศปริศนา |
| 18 | ตะลุยเมืองตุ๊กตาไขลาน | ค.ศ. 1997 | เมืองของเล่นมีชีวิตที่กำเนิดขึ้นบนดาวเคราะห์น้อย |
| 19 | ผจญภัยเกาะมหาสมบัติ | ค.ศ. 1998 | ผจญภัยหาสมบัติในหมู่เกาะทะเลใต้ยุคศตวรรษที่ 17 |
| 20 | ตะลุยอวกาศ | ค.ศ. 1999 | การตะลุยอวกาศเพื่อตามหาไจแอนท์และซูเนโอะกลับโลก |
| 21 | ตำนานสุริยกษัตริย์ | ค.ศ. 2000 | ดินแดนยุคอารยธรรมมายา |
| 22 | อัศวินแดนวิหค | ค.ศ. 2001 | การผจญภัยในดินแดนวิหค เบิร์ดโธเปีย |
| 23 | โนบิตะ ตะลุยอาณาจักรหุ่นยนต์ | ค.ศ. 2002 | การช่วยเหลือหุ่นยนต์จากต่างดาว |
| 24 | โนบิตะ มหัศจรรย์ดินแดนแห่งสายลม | ค.ศ. 2003 | ไข่ลูกพายุไต้ฝุ่นและดินแดนแห่งสายลม |
| 25 | โนบิตะ ท่องอาณาจักรโฮ่งเหมียว | ค.ศ. 2004 | ดินแดนแห่งหมาและแมวที่โนบิตะได้พัฒนาพวกเขาขึ้นมา |
| *นิวเจเนอเรชัน* |
| 26 | ไดโนเสาร์ของโนบิตะ | ค.ศ. 2006 | นำกลับมาสร้างใหม่อีกครั้ง จากเรื่อง *ผจญภัยไดโนเสาร์* |
| 27 | โนบิตะ ตะลุยแดนปีศาจกับ 7 ผู้วิเศษ | ค.ศ. 2007 | นำกลับมาสร้างใหม่อีกครั้ง จากเรื่อง *ท่องแดนเวทมนตร์* |
| 28 | โนบิตะกับตำนานยักษ์พฤกษา | ค.ศ. 2008 | โลกแห่งต้นไม้และป่าไม้ |
| 29 | โนบิตะนักบุกเบิกอวกาศ | ค.ศ. 2009 | นำกลับมาสร้างใหม่อีกครั้ง จากเรื่อง *โนบิตะนักบุกเบิกอวกาศ* |
| 30 | สงครามเงือกใต้สมุทร | ค.ศ. 2010 | การผจญภัยในโลกใต้ทะเล |
| 31 | โนบิตะผจญกองทัพมนุษย์เหล็ก | ค.ศ. 2011 | นำกลับมาสร้างใหม่อีกครั้ง จากเรื่อง *สงครามหุ่นเหล็ก* |
| 32 | โนบิตะผจญภัยในเกาะมหัศจรรย์ | ค.ศ. 2012 | เกาะที่มีสัตว์หายากและสัตว์สูญพันธุ์อาศัยบนเกาะ |
| 33 | โนบิตะล่าโจรปริศนาในพิพิธภัณฑ์ของวิเศษ | ค.ศ. 2013 | พิพิธภัณฑ์ของวิเศษในโลกอนาคต |
| 34 | โนบิตะบุกดินแดนมหัศจรรย์ เปโกะกับห้าสหายนักสำรวจ | ค.ศ. 2014 | นำกลับมาสร้างใหม่อีกครั้ง จากเรื่อง *ตะลุยแดนมหัศจรรย์* |
| SPECIAL | สแตนด์บายมี โดราเอมอน เพื่อนกันตลอดไป | ภาพยนตร์แอนิเมชันคอมพิวเตอร์ในรูปแบบสามมิติครั้งแรกของโดราเอมอน |
| 35 | โนบิตะผู้กล้าแห่งอวกาศ | ค.ศ. 2015 | หลงเข้าไปในอวกาศของจริงจากการเล่นเป็นฮีโร่อวกาศ |
| 36 | โนบิตะกำเนิดประเทศญี่ปุ่น | ค.ศ. 2016 | นำกลับมาสร้างใหม่อีกครั้ง จากเรื่อง *ท่องแดนญี่ปุ่นโบราณ* |
| 37 | คาชิ-โคชิ การผจญภัยขั้วโลกใต้ของโนบิตะ | ค.ศ. 2017 | การผจญภัยในดินแดนน้ำแข็งขั้วโลกใต้ |
| 38 | เกาะมหาสมบัติของโนบิตะ | ค.ศ. 2018 | พบกับเกาะสมบัติจากแผนที่โดยบังเอิญ และ ดัดแปลงจากนวนิยายของโรเบิร์ต หลุยส์ สตีเวนสัน เรื่อง *เกาะมหาสมบัติ* |
| 39 | โนบิตะสำรวจดินแดนจันทรา | ค.ศ. 2019 | การสำรวจของโนบิตะและผองเพื่อนนำไปสู่การผจญภัยบนดินแดนแห่งดวงจันทร์ |
| 40 | ไดโนเสาร์ตัวใหม่ของโนบิตะ | ค.ศ. 2020 | เรื่องราวครั้งใหม่ของโนบิตะ เมื่อโนบิตะได้พบกับ "คิว" และ "มิว" ลูกไดโนเสาร์โดยบังเอิญ |
| SPECIAL | สแตนด์บายมี โดราเอมอน เพื่อนกันตลอดไป 2 | การกลับมาอีกครั้งของภาคต่อภาพยนตร์แอนิเมชันคอมพิวเตอร์ในรูปแบบสามมิติของโดราเอมอน |
| 41 | สงครามอวกาศ (2021) | ค.ศ. 2022 | นำกลับมาสร้างใหม่อีกครั้ง จากเรื่อง *สงครามอวกาศ* |
| 42 | ฟากฟ้าแห่งยูโทเปียของโนบิตะ | ค.ศ. 2023 | การออกผจญภัยครั้งใหญ่บนน่านฟ้าของโนบิตะและผองเพื่อนสู่การค้นพบดินแดนแห่งอุดมคติบนท้องฟ้า |
| 43 | โนบิตะกับโลกแห่งดนตรี (ชื่อไทยอย่างไม่เป็นทางการ) | ค.ศ. 2024 | หากเมื่อเสียงเพลงและดนตรีต้องหายไปจากโลก โนบิตะและผองเพื่อนต้องร่วมกันปกป้องอันตรายจากโลกที่ไร้ซึ่งเสียงดนตรี |

นอกจากโดราเอมอนฉบับภาพยนตร์ที่มีการฉายทุกปีแล้ว ยังมีภาพยนตร์การ์ตูนตอนพิเศษดังนี้ รวมโดราเอมอน ตอนพิเศษ ของ โรส เอ็นเตอร์เทนเมนท์ คอร์ปอเรชั่น ทั้ง 8 ชุด


|  |  |
| --- | --- |
| * ตอน "คุณยายของผม"
* ตอน "คืนก่อนแต่งงานของโนบิตะ"
* ตอน "โจรลึกลับโดราแปงกับสารท้าประลอง"
* ตอน "โดเรมี่ อาราระกับเหล่าเยาวชนในอดีต"
* ตอน "ปีศาจเจ้าปัญหา"
* ตอน "ย้อนอดีตหาโมโมทาโร่"
* ตอน "เหรียญทองในความฝันของโนบิตะ"
* ตอน "7 โดราเอมอนกับแมลงหุ่นยนต์"
* ตอน "ความลับของโดเรมี่"
* ตอน "ฉลองครบรอบ 25 ปีโดราเอมอน"
* ตอน "กำเนิดโดราเอมอน"
* ตอน "ผจญภัยใต้ทะเลลึก"
* ตอน "สงครามตะลุยอวกาศ"
* ตอน "เรื่องประหลาดกำเนิดโดราเอมอน"
* ตอน "ช้างน้อยฮานะจัง"
* ตอน "ช้างกับคุณลุง"
* ตอน "หลุมทิ้งขยะต่างมิติ"
* ตอน "ลูกตุ้มแห่งโชคลาภ"
* ตอน "ผีดุที่วัดหลังเขา"
* ตอน "ไขปริศนาตำนานอุราชิม่าทาโร่"
* ตอน "วันที่ผมเกิด"
* ตอน "ดาวเคราะห์กลับตาลปัตร"
* ตอน "ในอดีตแม่ก็คือโนบิตะ"
* ตอน "สวนสัตว์ในจินตนาการ ซาฟารีปาร์ค"
* ตอน "วิญญาณที่โนบิตะรัก"
* ตอน "เป็นราชาในโลกแห่งการพันด้าย"
* ตอน "ความรัก1วันอันแสนสั้นของโดราเอมอน"
* ตอน "แต่ว่ามันมีวิญญาณโผล่มานะ"
* ตอน "โนบิตะในตัวโนบิตะ"
* ตอน "ประเทศใต้ดินของโบบิตะ"
* ตอน "งานแข่งกีฬาสีของโนบิตะ"
* ตอน "เรื่องราวความฝันของโนบิตะ"
* ตอน "ของขวัญที่ส่งไปหาชิซูกะคือโนบิตะ"
* ตอน "การเดินทางไกลแบบเสี่ยงชีวิตของโนบิตะ "
 | * ตอน "ผจญภัยยุคหิน"
* ตอน "จงยืนด้วยขาของตัวเองนะ โนบิตะเอ๋ย"
* ตอน "แผนส่งหมาป่ากลับบ้าน"
* ตอน "ท่านเจ้าเมืองท่องอนาคต"
* ตอน "สมมุติการจากไปของโนบิตะ"
* ตอน "ปราสาทมิวฮาวเซ่นยินดีต้อนรับ"
* ตอน "อุปกรณ์คนติดเกาะ"
* ตอน "โนบิตะยอดมือปืน"
* ตอน "เครื่องตกของจำลองบ่อปลา"
* ตอน "สู้เค้า โนบิตะแมน"
* ตอน "สายการบินโนบิตะ"
* ตอน "แคปซูลกาลเวลา"
* ตอน "โนบิตะติดเกาะ"
* ตอน "บอลลูนรอบโลก"
* ตอน "แฮงไกรเดอร์สำหรับเด็ก"
* ตอน "อพาร์ทเมนท์รากไม้"
* ตอน "โนบิตะ ยอดนักดาบ"
* ตอน "เครื่องสร้างประเทศตามใจชอบ"
* ตอน "สงครามอวกาศวันทานาบาตะ"
* ตอน "ฟ้าถล่มในวันทานาบาตะ"
* ตอน "และแล้วพวกเราก็ออกเดินทาง"
* ตอน "ยินดีต้อนรับสู่โรงแรมผีสิง"
* ตอน "ชายลึกลับจากโลกอนาคต"
* ตอน "ท่านขุนแห่งศตวรรษที่21"
* ตอน "มานั่งเครื่องบินแมลงกันเถอะ"
* ตอน "งานวันเกิดแบบรากหญ้าสุดหรูของชืเนโอะ"
* ตอน "สมบัติลับบนเกราะหัวกะโหลก"
* ตอน "สีแรงโน้มถ่วง"
* ตอน "ขอต้อนรับสู่ใจกลางโลก"
* ตอน "สำรวจเมืองใต้ดิน"
* ตอน "หน่วยกู้ภัยค้นหาโนบิตะ"
* ตอน "มีโนบิตะแค่ตัวเดียวในโลก"
* ตอน "โกลาหลสุดๆกับลูกของโนบิตะ"
* ฯลฯ

  |

### เพลงประกอบ

**ฉบับปี พ.ศ. 2516**

1. โดราเอมอน (ドラえもん) ขับร้องโดย ฮารุมิ ไนโต และ คณะ NLT

**ฉบับปี พ.ศ. 2522**

1. โดราเอมอน โนะ อูตะ (ドラえもんのうた) ขับร้องโดย คูมิโกะ โอซูงิ *(2 เมษายน 2522 - 2 ตุลาคม 2535)*

2. โดราเอมอน โนะ อูตะ (ドラえもんのうた) ขับร้องโดย ซาโตโกะ ยามาโนะ *(9 ตุลาคม 2535 - 20 กันยายน 2545)*

3. โดราเอมอน โนะ อูตะ (ドラえもんのうた) ขับร้องโดย โตเกียวพูริน *(4 ตุลาคม 2545 - 11 เมษายน 2546)*

4. โดราเอมอน โนะ อูตะ (ドラえもんのうた) ขับร้องโดย มิซาโตะ วาตานาเบะ *(18 เมษายน 2546 - 23 เมษายน 2547)*

5. โดราเอมอน โนะ อูตะ (ドラえもんのうた) ขับร้องโดย อาจิ (AJI) *(30 เมษายน 2547 - 18 มีนาคม 2548)*

**ฉบับปี พ.ศ. 2548**

1. โดราเอมอน โนะ อูตะ (ドラえもんのうた) แบบดนตรีบรรเลง บรรเลงโดย ทเวลฟ์ เกิลส์ แบนด์ *(15 เมษายน - 21 ตุลาคม 2548)*

2. ฮากูชิจาโอ (はぐShichao) ขับร้องโดย อากิ โยโกะ *(28 ตุลาคม 2548 - 20 เมษายน 2550)*

3. ยูเมะ โอะ คานาเอเตะ โดราเอมอน (夢をかなえてドラえもん) ขับร้องโดย MAO *(11 พฤษภาคม 2550 - 29 มีนาคม 2562, 12 เมษายน - 6 กันยายน 2562)*

4. โดราเอมอน โนะ อูตะ (ドラえもんのうた) ขับร้องโดย โดราเอมอน (มิสึตะ วาซาบิ), โนบิตะ (เมงูมิ โอฮาระ), ชิซูกะ (ยูมิ คากาซุ), ซึเนโอะ (โทโมกาซุ เซกิ), ไจแอนท์ (ซูบารุ คิมูระ) *(5 เมษายน 2562)*

5. โดราเอมอน (ドラえもん) ขับร้องโดย โฮชิโนะ เก็น *(5 ตุลาคม 2562 - ปัจจุบัน)*

โดราเอมอนกับประเทศไทย
---------------------

ไฟล์:Doraemon special no7.jpgหนังสือการ์ตูนโดราเอมอน ที่มีการตีพิมพ์ในไทย ชุดพิเศษ เล่ม 7
ด้านหลังแฮนด์บิลภาพยนตร์โดเรมอน ตอนผจญภัยไดโนเสาร์
การ์ตูนโดราเอมอนฉบับหนังสือการ์ตูนภาษาไทย สร้างปรากฏการณ์เป็นที่กล่าวถึงในวงการการ์ตูนเป็นอย่างมาก เริ่มตีพิมพ์ครั้งแรกในช่วงกลางปี พ.ศ. 2524 โดยสำนักพิมพ์ธิดาน้อย ซึ่งเป็นบริษัทในเครือของสำนักพิมพ์มิตรไมตรี โดยตั้งชื่อการ์ตูนเรื่องนี้ว่า "โดราเอมอน แมวจอมยุ่ง" แปลเป็นภาษาไทยโดย อนุสรณ์ สถิรวัฒน์ ต่อมา สำนักพิมพ์วิบูลย์กิจ ก็ได้มีการตีพิมพ์การ์ตูนเรื่องนี้เช่นกันแต่เลือกใช้ชื่อว่า "โดเรมอน" เพื่อไม่ให้ซ้ำกับทางสำนักพิมพ์แรก ในสมัยนั้นยังเป็นช่วงของหนังสือการ์ตูนที่ยังไม่มีการซื้อลิขสิทธิ์อย่างถูกต้องจากทางญี่ปุ่น ทั้ง 2 สำนักพิมพ์จึงไม่ได้พิมพ์ตอนตามลำดับของต้นฉบับทำให้มีการลงตอนซ้ำกัน โดราเอมอนได้รับความนิยมอย่างมาก ทั้ง 2 สำนักพิมพ์จึงแข่งกันทางด้านความถี่ของการออกจัดจำหน่ายจากเดือนละเล่มในช่วงต้นก็เปลี่ยนเป็นเดือนละ 2 เล่มจนถึงอาทิตย์ละเล่ม สุดท้ายทางสำนักพิมพ์ธิดาน้อย ก็พิมพ์ถึงเดือนละ 3 เล่ม พิมพ์ไม่น้อยกว่า 70,000 เล่มต่อครั้ง ด้วยความถี่ในการพิมพ์และการไม่มีการจัดลำดับถูกต้องตามต้นฉบับ ทำให้ในเวลาเพียง 7-8 เดือนการ์ตูนเรื่องนี้ก็ตีพิมพ์ครบทุกตอนตามต้นฉบับของ ฟูจิโกะ ฟูจิโอะ ที่ใช้เวลาเขียนติดต่อกันร่วม 10 ปี

หลังจากนั้น หนังสือพิมพ์ไทยรัฐ ได้เห็นความนิยมของโดราเอมอนจึงได้มีการตีพิมพ์การ์ตูนเรื่องนี้ลงเป็นตอนๆ ในแต่ละวันโดยเริ่มวันแรกวันที่ 29 กรกฎาคม พ.ศ. 2525 ถือได้ว่าเป็นการ์ตูนญี่ปุ่นเรื่องแรกที่มีการตีพิมพ์ลงในหนังสือพิมพ์ เนื่องจากต้องการไม่ให้ชื่อซ้ำกับทาง 2 สำนักพิมพ์แรก หนังสือพิมพ์ไทยรัฐจึงได้ตั้งชื่อใหม่อีกเป็น "โดรามอน เจ้าแมวจอมยุ่ง" ด้วยเหตุนี้เองทำให้คนไทยเรียกชื่อ โดราเอมอน ต่างกันหลายชื่อ[]

สำนักพิมพ์สุดท้ายที่ตีพิมพ์โดราเอมอนฉบับหนังสือการ์ตูนในยุคนั้นคือ สยามสปอร์ตพับลิชชิง หรือ สยามอินเตอร์คอมิกส์ ในปัจจุบันและใช้ชื่อตามหนังสือพิมพ์ไทยรัฐ แต่มีการแถมรูปลอกมาพร้อมในเล่ม อีกทั้งยังมีการประชาสัมพันธ์ที่ใหญ่โตที่ แดนเนรมิต ใช้ชื่องานว่า "โลกของโดรามอน" จัดให้มีกิจกรรมมากมายเช่น การประกวดร้องเพลงโดราเอมอนภาษาไทย ซึ่งร่วมมือกับค่ายเพลง อโซน่า ถึง 6 เพลง อีกทั้งยังมีนำเข้าสินค้าตัวละครโดราเอมอนจาก ประเทศฮ่องกง มาจำหน่ายในงานอีกด้วย จนในปัจจุบันการ์ตูนเรื่องนี้ได้รับการซื้อลิขสิทธิ์ฉบับหนังสือการ์ตูนอย่างถูกต้อง โดยสำนักพิมพ์ เนชั่น เอ็ดดูเทนเมนท์ ซึ่งมีการตีพิมพ์ 45 เล่ม และมีการรวมเล่มพิเศษอีกหลายฉบับเช่น โดราเอมอนชุดพิเศษ โดราเอมอนพลัส และโดราเอมอนบิ๊กบุคส์ อีกทั้งยังมีตีพิมพ์ซ้ำแล้วหลายรอบ

ในปี พ.ศ. 2525 ทาง ไชโยภาพยนตร์ ได้มีการฉาย โดราเอมอนฉบับภาพยนตร์ ขึ้นถึง 2 ตอนด้วยกันคือตอน ไดโนเสาร์ของโนบิตะและโนบิตะนักบุกเบิกอวกาศ ซึ่งก็ได้รับความนิยมอย่างกว้างขวาง นอกจากนี้ทาง ช่อง 9 ก็ได้มีการออกอากาศ โดราเอมอนฉบับการ์ตูนทีวี ทางโทรทัศน์ เริ่มเมื่อวันที่ 5 กันยายน ในปีเดียวกัน (พ.ศ. 2525) ซึ่งได้รับความนิยมเป็นอย่างดีเช่นกัน ทำให้ช่อง 9 ได้รับการยอมรับในเรื่องของการออกอากาศภาพยนตร์การ์ตูนทางโทรทัศน์ และทีมนักพากย์การตูนอีกด้วย (นิตยสาร a day, 2545: 70) สำหรับในปัจจุบัน โดราเอมอนฉบับภาพยนตร์มีการจัดฉายในโรงภาพยนตร์เป็นประจำทุกปีอีกครั้ง โดยบริษัทดับบลิวพีเอ็มฟิล์ม อินเตอร์เนชั่นแนล เริ่มในปี พ.ศ. 2544 เป็นต้นมา ส่วนโดราเอมอนฉบับการ์ตูนทีวีนั้นก็มีการฉายซ้ำเป็นระยะและฉายตอนใหม่อยู่เรื่อยๆ ทาง [[สถานีโทรทัศน์โมเดิร์นไนน์ทีวี|สถานีโทรทัศน์โมเดิร์นไนน์ทีวี[]]]

นอกจากจะเป็นที่รู้จักกันดีถึงประเทศนี้แล้ว จนถึงกับมีการทำเป็นการ์ตูนแอนิเมชั่นไทย โดยฝีมือคนไทย ทางบริษัทไรท์บียอนด์ จำกัด ทำการ์ตูนไทยโดราเอมอน ชุด "นิทานของโนบิตะ" โดราเอมอนชอบโดรายากิ ส่วนโนบิตะชอบเรียน ชอบอ่านหนังสือการ์ตูนขายหัวเราะ มหาสนุก และนิทานสนุกสนาน ซึ่งออกจำหน่ายในรูปแบบวีซีดีและดีวีดี

### ทีมนักพากย์ไทย

สำหรับประเทศไทยทีมนักพากย์เสียงภาษาไทยก็เป็นชุดเดิมตั้งแต่การออกอากาศครั้งแรกทางสถานีโทรทัศน์ไทยทีวีสีช่อง 9 อ.ส.ม.ท. โดยเริ่มพากย์มาตั้งแต่ปี พ.ศ. 2525 จนถึงปัจจุบัน แต่ก็มีเปลี่ยนผู้พากย์บางคนบ้าง โดยมีทีมนักพากย์ตัวละครหลักดังนี้

* ฉันทนา ธาราจันทร์ ให้เสียงเป็น โดราเอมอน และแม่ของซูเนโอะ
* ศันสนีย์ สมานวรวงศ์ ให้เสียงเป็น โนบิตะ และแม่ของชิซูกะ
* กัลยาณี กรรสมบัติ >> ต่อมาเปลี่ยนเป็น ศรีอาภา เรือนนาค (จนถึงปัจจุบัน) ให้เสียงเป็น ชิซูกะ และ เซวาชิ
* นิรันดร์ บุญยรัตพันธุ์ (เฉพาะเดอะมูฟวี่) ธนกฤต เจนคลองธรรม ให้เสียงเป็น ไจแอนท์
* อรุณี นันทิวาส ให้เสียงเป็น ซูเนโอะ โดเรมี และแม่ของไจแอนท์
* เรวัติ ศิริสรรพ >> ต่อมาเปลี่ยนเป็น หฤษฎ์ ภูมิดิษฐ์ >> ไกวัล วัฒนไกร >> ต่อมาเปลี่ยนเป็น สุภาพ ไชยวิสุทธิกุล ให้เสียงเป็น พ่อของโนบิตะ (โนบิ โนบิสุเกะ) และครู
* สุลัคษณา เทพหัสดิน ณ อยุธยา ให้เสียงเป็น แม่ของโนบิตะ (โนบิ ทามาโกะ) และเดคิซุงิ

ของวิเศษ
--------

บทความหลัก: รายชื่อของวิเศษของโดราเอมอน
**ของวิเศษของโดราเอมอน** เป็นอุปกรณ์หลากหลายรูปแบบที่โดราเอมอน หยิบนำมาใช้ ซึ่งส่วนใหญ่จะถูกเก็บไว้ในกระเป๋า 4 มิติ ที่อยู่ที่หน้าท้องของโดราเอมอน ของวิเศษส่วนใหญ่เป็นอุปกรณ์ในนิยายวิทยาศาสตร์ ซึ่งบางอย่างก็จะเป็นการดัดแปลงจากข้าวของเครื่องใช้ในบ้านของชาวญี่ปุ่นเอง และยังมีของวิเศษบางชิ้นก็อ้างถึงความเชื่อทางศาสนาของประเทศญี่ปุ่น ของวิเศษในเรื่องโดราเอมอนนั้นมีประมาณ 4,500 ชิ้น ซึ่งส่วนใหญ่แล้วจะปรากฏออกมาให้เห็นเพียงตอนเดียว แต่ก็ยังมีของวิเศษบางชิ้นที่โดราเอมอนหยิบออกจากกระเป๋านำมาใช้บ่อยครั้ง

ศาตราจารย์ยาสึยูกิ โยโกยามะ แห่งมหาวิทยาลัยโทยามะ ได้ทำการวิจัยผลงานเรื่องโดราเอมอน และเปิดเผยว่าของวิเศษที่โดราเอมอนหยิบออกมาจากกระเป๋า 4 มิติ มีทั้งหมด 1,963 ชิ้น ในขณะที่เว็บไซต์ Doraemon Fanclub บันทึกจำนวนของวิเศษเอาไว้ทั้งหมด 1,812 ชิ้น

ความนิยมและส่วนเกี่ยวข้อง
-------------------------

โดราเอมอนเป็นการ์ตูนที่ได้รับความนิยมอย่างมากในประเทศญี่ปุ่น และอีกหลายประเทศทั่วโลก รวมทั้งประเทศไทย และแม้ว่าเรื่องนี้จะจบลงไปนานแล้ว แต่ก็ยังคงเป็นที่นิยมกันอยู่ โดยมีการพิมพ์ใหม่ หรือนำออกมาฉายซ้ำออกอากาศอยู่เรื่อยๆ

เคยมีการวิเคราะห์ด้วยเหตุผลทางจิตวิทยาว่าสาเหตุที่ทำให้การ์ตูนเรื่องนี้เป็นที่นิยมมากนั้น เป็นเพราะตัวละครโนบิ โนบิตะ มีลักษณะเป็นคนอ่อนแอ ขี้แพ้ ทำอะไรก็มักไม่ค่อยสำเร็จ หากมีเรื่องที่ถนัดอยู่บ้างก็เป็นเรื่องที่สังคมไม่ให้ความสำคัญหรือการยกย่อง เช่น เล่นพันด้าย หรือ ยิงปืนแม่น และเนื่องจากลักษณะนี้เองทำให้ผู้อ่านส่วนใหญ่มีความรู้สึก "มีส่วนร่วม" และเปิดใจให้ตัวละครอย่างโนบิตะเข้ามาในจิตใจได้ เพราะในความเป็นจริงแล้ว คนส่วนใหญ่ล้วนรู้สึกว่าตนเองคือผู้แพ้ คือผู้ถูกเอารัดเอาเปรียบ ถูกรังแก ไร้ความสามารถ หน้าตาไม่ดี ไม่มีความสามารถ และย่อมอยากและหวังว่าสักวันหนึ่งจะมีผู้มาช่วยเหลือเรื่องต่างๆ ให้แก่เรา ซึ่งในเรื่องนี้ก็คือ โดราเอมอนนั่นเอง

โดราเอมอนนี้ถือเป็นสัญลักษณ์ของความเป็นแม่อย่างหนึ่งก็ได้ จากเรื่องจะเห็นได้ว่า โดราเอมอนมักออกมาช่วยเหลือ ปกป้อง แก้ปัญหาให้โนบิตะ ในยามคับขันหรือเดือดร้อนเสมอๆ เป็นบทบาทของ "แม่ผู้ใจดี" ซึ่งก็คือสิ่งที่มนุษย์เราต้องการอยู่ลึกๆ และในบางตอนโดราเอมอนก็แสดงบท "แม่ใจร้าย" คือการแก้เผ็ดหรือปล่อยให้โนบิตะผจญกับความยากลำบากที่มักเป็นผู้ก่อขึ้นเองจากความรู้สึกในด้านชั่วร้าย เช่น การอิจฉาริษยาผู้อื่น การเกลียดชังผู้อื่น การโกหก เพื่อเป็นการสั่งสอนโนบิตะให้รู้จักความผิดชอบชั่วดี

นอกจากนี้ โดราเอมอนยังมีอิทธิพลทางวัฒนธรรม ดังนี้

รถที่ตกแต่งด้วยโดราเอมอน
* หนังสือการ์ตูนโดราเอมอนเป็นหนึ่งในการ์ตูนญี่ปุ่นที่ขายได้มากกว่า 75,000,000 เล่ม
* ประเทศแรกที่ฉายโดราเอมอนต่อจากญี่ปุ่น คือฮ่องกง ใน พ.ศ. 2524
* หนังสือการ์ตูนโดราเอมอนมีหลายภาษาด้วยกัน ไม่ต่ำกว่า 9 ภาษาทั่วโลก ตีพิมพ์ในประเทศ เช่น ประเทศเกาหลีใต้ ประเทศสเปน ประเทศจีน และประเทศเวียดนาม เป็นต้น
* ประเทศเวียดนาม นิยมการ์ตูนโดราเอมอนเป็นอย่างมาก ถึงขนาดมีมูลนิธิเพื่อการศึกษาโดราเอมอน เริ่มตีพิมพ์ใน พ.ศ. 2536 แบบไม่ถูกลิขสิทธิ์ และใน พ.ศ. 2541 จึงมีการตีพิมพ์ฉบับลิขสิทธิ์ ก็ยังได้รับความนิยมเสมอมา
* พ.ศ. 2525 หนึ่งในผู้ให้กำเนิดโดราเอมอน ฮิโรชิ ฟุจิโมโตะ ได้เดินทางมาประชาสัมพันธ์โดราเอมอนฉบับภาพยนตร์ให้กับทางไชโยภาพยนตร์ และออกรายการ "อาทิตย์ยิ้ม" ของดำรง พุฒตาล ทางช่อง 9
* พ.ศ. 2531 โดราเอมอนได้รับเกียรตินำไปสร้างเป็นบอลลูนขนาดยักษ์ชื่อ "โดราบารูคุง" โดยปล่อยให้ลอยอยู่บนท้องฟ้ามาเป็นเวลานาน 12 ปี และจากนั้นในปี พ.ศ. 2543 ก็ได้มีการสร้างบอลลูนลูกใหม่ขึ้นมาในชื่อว่า "โดราเน็ตสึคิคิว นิโกคิ"
* พ.ศ. 2535 ในการประกวดแข่งขันรถพลังงานแสงอาทิตย์ โครงการรณรงค์ประหยัดพลังงาน ได้มีการผลิตรถพลังแสงอาทิตย์ตามตัวละครโดราเอมอนขึ้นมา เรียกว่า "โซราเอมอน"
* พ.ศ. 2540 ในวันที่ 2 พฤษภาคม สำนักข่าวซีเอ็นเอ็น รายงานข่าวการวางจำหน่ายแสตมป์โดราเอมอนที่ประเทศญี่ปุ่น มีสีเขียว ส้ม ชมพู และสีน้ำเงิน โดยมีการต่อแถวรอซื้อตั้งแต่เช้า
* ในประเทศญี่ปุ่น มีรถไฟโดราเอมอนอยู่ด้วย โดยเป็นเส้นทางจากอาโอโมริไปฮาโกดาเตะ ตัวโบกี้มีการตกแต่งด้วยตัวละครจากโดราเอมอนทั้งภายนอกและภายใน และมีตู้รถไฟโดยสารพิเศษสำหรับแฟนคลับโดราเอมอน โดยมีภาพยนตร์การ์ตูน ของที่ระลึกจัดจำหน่าย รวมไปถึงพนักงานต้อนรับสวมหัวโดราเอมอนซึ่งคอยบริการอยู่บนรถไฟ

โดจินชิ
-------

โดราเอมอนถูกนักวาดการ์ตูนคนอื่นๆ ที่ไม่ใช่ผู้แต่งแท้จริงเขียนซ้ำ หรือที่เรียกว่า โดจินชิ ออกมามากมาย โดจินชิที่ถูกกล่าวขวัญถึงมากที่สุดก็คือ ผลงานของนักวาดการ์ตูนชาวญี่ปุ่น ยาซูเอะ ทาจิมะ ซึ่งเป็นโดจินชิตอนจบของโดราเอมอน โดยนำเค้าโครงเรื่องมาจากตอนจบของโดราเอมอนหลายๆ แบบที่ถูกเล่าลือตามเมลลูกโซ่มานาน งานโดจินชิเล่มนี้ ได้ออกวางขายครั้งแรกในงานคอมมิกมาร์เก็ต ฤดูร้อน ปี พ.ศ. 2548 (ครั้งที่ 68) และครั้งต่อมาในฤดูหนาว (ครั้งที่ 69) ปีเดียวกัน ซึ่งมีผู้ให้ความสนใจเป็นจำนวนมากจนหนังสือถึงกับขาดตลาด และถูกนำไปเผยแพร่บนอินเทอร์เน็ตอย่างกว้างขวาง

แต่เนื่องจากโดจินชิเล่มนี้ได้รับความนิยมอย่างสูงจนมียอดจำหน่ายมากถึง 15,550 เล่ม นับตั้งแต่ที่เริ่มเปิดตัว ซึ่งส่งผลกระทบต่อทางสำนักพิมพ์โชงากูกัง ผู้ถือลิขสิทธิ์โดราเอมอนฉบับรวมเล่มเป็นอย่างมาก เพราะโดจินชิเล่มนี้ไม่ใช่ผลงานอย่างเป็นทางการของฟูจิโกะ ฟูจิโอะ อีกทั้งยังสร้างความเข้าใจผิดแก่ผู้อ่านเกี่ยวกับตอนจบที่แท้จริงของโดราเอมอน ทำให้ทางสำนักพิมพ์ต้องออกมาแจ้งความดำเนินคดีกับผู้เขียนว่าเป็นการละเมิดลิขสิทธิ์ และขอให้หยุดจำหน่ายโดจินชิเล่มนี้ในทันที รวมถึงการเผยแพร่บนอินเทอร์เน็ตด้วย ซึ่งยาซูเอะ ทาจิมะ ก็ได้ออกมากล่าวคำขอโทษและแก้ต่างว่าเธอเพียงแค่เขียนโดจินชิเล่มนี้ขึ้นมาเพื่อเป็นที่ระลึกในการสร้างอนิเมะฉบับจอเงิน (ไดโนเสาร์ของโนบิตะ 2006) เท่านั้น จึงทำให้คดีความทั้งหมดยุติลง

ตอนจบของโดราเอมอน
-----------------

การ์ตูนเรื่องโดราเอมอน เป็นการ์ตูนที่ไม่สมบูรณ์ (กล่าวคือไม่มีตอนจบ) เนื่องจากผู้เขียนได้เสียชีวิตไปก่อน แต่ก็มีหลายกระแสที่ออกมาบอกว่าผู้แต่งได้วางโครงเรื่องไว้ในตอนจบ ซึ่งต่างกันหลายแบบ แต่ส่วนใหญ่ที่นักอ่านชาวไทยรู้กันดีคือ โดราเอมอนและตัวละครเสริมอื่นๆ นั้นไม่มีจริง มีเพียงแค่โนบิ โนบิตะ เพียงคนเดียว ซึ่งโนบิตะในตอนจบนั้นที่จริงแล้วเป็นเด็กที่ไม่สบายใกล้เสียชีวิต อยู่ในโรงพยาบาล และเพื่อน ๆ ยืนอยู่ข้างเตียงของโนบิตะที่ใกล้ตายอยู่ในโรงพยาบาล ซึ่งตอนจบนี้มีความสะเทือนใจอย่างมาก ผิดไปจากการ์ตูนหลาย ๆ เรื่องที่ผู้เขียนเคยแต่งมา ซึ่งส่วนใหญ่จะจบลงด้วยดีมาตลอด

หนึ่งในรูปแบบของตอนจบคือ อยู่มาวันหนึ่ง โดราเอมอนก็เกิดแบตเตอรี่หมด แล้วหยุดทำงานเสียเฉย ๆ โนบิตะจึงปรึกษากับโดเรมี น้องสาวของโดราเอมอน โดเรมีบอกโนบิตะว่า ถ้าเปลี่ยนแบตเตอรี่ของโดราเอมอน ความจำทั้งหลายจะหายหมด เนื่องจากแบตเตอรี่สำรองไฟที่เก็บความจำของหุ่นยนต์รูปแมวนั้นเก็บไว้ที่หู และอย่างที่ทราบกันว่าโดราเอมอนไม่มีหู ดังนั้นถ้าเปลี่ยนแบตเตอรี่ เขาจะต้องสูญเสียความจำ ต้องนำไปซ่อมที่โลกอนาคต แต่การใช้ไทม์แมชชีน นั้นผิดกฎหมาย เพราะกฎหมายใหม่ของโลกอนาคต ถ้าส่งโดราเอมอนกลับ โดราเอมอนจะมาหาโนบิตะอีกไม่ได้ ทำให้โนบิตะตัดสินใจไม่เปลี่ยนแบตเตอรี่ แล้วโนบิตะจึงตัดสินใจตั้งใจเรียนจนเป็น นักวิทยาศาสตร์ระดับโลก โดยเอาเรื่องโดราเอมอนที่แบตหมดมาเป็นแรงผลักดันขยันทุนเทหารักษาให้โดราเอมอนกลับมา โดยเอาตัวโดราเอมอนไปซ่อนไม่ให้มีใครรู้เรื่องนอกจากตนเพียงคนเดียวเท่านั้น แล้วก็แต่งงานกับชิซูกะและสามารถซ่อมโดราเอมอนกับสร้างหูกับทำให้ร่างของโดราเอมอนเป็นตัวสีเหลืองก่อนถูกซื้อ กับเปลี่ยนแบตเตอรี่ให้โดราเอมอนได้สำเร็จ โดยที่ความทรงจำไม่หายไป (โดยก่อนที่โนบิตะจะเปลี่ยนแบตเตอรี่ให้โดราเอมอนได้เรียกชิซูกะมาดูโดราเอมอน) และเขาก็มีลูกชายชื่อโนบิซูเกะ และอยู่ด้วยกันอย่างมีสุข

สำหรับความเป็นไปได้ของตอนจบรูปแบบนี้ได้ปรากฏขึ้นใน "โดเรมีกับการผจญภัยของโนบิซูเกะ" ซึ่งเรื่องราวกล่าวถึงช่วงโดราเอมอนที่ได้รับการซ่อมแซมจากโนบิตะ ผ่านทางการทักทายของซิซูกะและโดรามี หลังจากที่ทั้งสองไม่ได้เจอหน้ากันมาร่วม 10 ปี โดยบทสนทนานั้นได้มีการพูดถึงโดราเอมอนที่ซ่อมแซมโดยโนบิตะและกลับไปยังยุคของเซวาชิ และในฉากที่โนบิตะที่เป็นนักวิทยาศาสตร์ได้ประดิษฐ์เครื่องติดตามตัวลงในตัวมินิโดราสีแดงซึ่งเป็นผลจากการซ่อมแซมโดราเอมอน ทำให้โนบิตะเปลี่ยนแปลงชะตาชีวิตตนเองในที่สุด

อย่างไรก็ดี โดราเอมอนตอนจบทุกแบบก็ยังไม่มีหลักฐานที่สามารถระบุได้อย่างชัดเจนเพียงพอว่าเป็นตอนจบที่แท้จริง และอันที่จริงแล้วโดราเอมอนนั้นเคยจบไปแล้วครั้งหนึ่งในตอนสุดท้ายของรวมเล่มฉบับที่ 6 ชื่อตอนว่า "ลาก่อนโดราเอมอน" แต่เนื่องด้วยเหตุผลหลายประการจากทั้งแฟน ๆ และทางสำนักพิมพ์ ในที่สุด ฟูจิโกะ ฟูจิโอะ จึงได้กลับมาเขียนโดราเอมอนต่ออีกครั้ง

แต่จากหลักฐานในตอนต่างๆ ของโดราเอมอนที่มีจุดเชื่อมโยงกันคือ เป็นเนื้อเรื่องที่โดราเอมอนอยู่กับโนบิตะในวัยประถมเท่านั้น เพราะโนบิตะในวัยมัธยม วัยแต่งงานมีลูกจนวัยชรา เคยโผล่มาในบางตอนนั้น ไม่มีโดราเอมอนอยู่ในเหตุการณ์ในวัยต่างๆของโนบิตะเลย สรุปคือโดเรเอมอนมาอยู่กับโนบิตะถึงตอนจบวัยประถมแล้วกลับอนาคตไป[]

หมายเหตุ
--------

1. ↑  หรือมักจะเรียกสั้น ๆ ว่า ***โดเรมอน***

อ้างอิง
-------

1. ↑  "SHOGAKUKAN-SHUEISHA PRODUCTIONS GRANTS MERCHANDISE RIGHTS FOR BELOVED DORAEMON FRANCHISE TO VIZ MEDIA FOR AMERICAS REGION". Viz Media. เก็บจากแหล่งเดิมเมื่อ มกราคม 22, 2019. สืบค้นเมื่อ มกราคม 22, 2019.
2. ↑  Bang Ong (สิงหาคม 28, 2015). "10 Asian heroes we worshipped while growing up". Stuff. เก็บจากแหล่งเดิมเมื่อ มกราคม 22, 2019. สืบค้นเมื่อ มกราคม 22, 2019.
3. 1 2  *เพื่อน ๆ รู้หรือไม่ว่าโดราเอมอนออกอากาศฉายครั้งแรกเมื่อไร?*, 9 MCOT on facebook, สืบค้นเมื่อ 6 พฤศจิกายน 2560 `{{citation}}`: ตรวจสอบค่าวันที่ใน: `|accessdate=` (help)
4. ↑  小学館 -Shogakukan-：ドラえもんの本
5. ↑  Shogakukan Doraemon - room. *ไขความลับของโดเรมอน*. กรุงเทพฯ : สำนักพิมพ์นามมีบุ๊คส์พับลิเคชั่นส์, 2553. 184 หน้า. ISBN 978-616-04-0375-2
6. ↑  ドラえもん学 - ドラえもんの全作品 (1,345編）[*ลิงก์เสีย*]
7. ↑  手塚治虫文化賞 - これまでの受賞の記録
8. ↑  "TIMEasia.com: Asian Heroes - Doraemon". เก็บจากแหล่งเดิมเมื่อ 2008-07-14. สืบค้นเมื่อ 2008-07-14.
9. ↑  "โดราเอมอน" ลั่นพร้อมทำงานเพื่อชาติ[*ลิงก์เสีย*], ผู้จัดการออนไลน์, 19 มีนาคม พ.ศ. 2551, เรียกข้อมูลเมื่อ 22 มีนาคม พ.ศ. 2551
10. ↑  バンダイ - 『Ｍｙドラえもん』２００９年９月３日（木）発売 เก็บถาวร 2009-09-03 ที่ เวย์แบ็กแมชชีน, bandai.co.jp
11. ↑  "เกี่ยวกับโดราเอมอน". คลังข้อมูลเก่าเก็บจากแหล่งเดิมเมื่อ 2010-12-28. สืบค้นเมื่อ 2021-10-10.
12. ↑  "มีการตีพิมพ์โดยหลายสำนักพิมพ์ในช่วงก่อนที่จะมีลิขสิทธิ์การ์ตูน". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-01-17.
13. ↑  โรส มีเดียฯ รุกทำตลาดการ์ตูนปี 2008 อย่างเต็มกำลัง, Rose Media & Entertainment
14. 1 2 3 4 5 6 7 8 9  Shogakukan Doraemon - room. *ไขความลับของโดเรมอน*. กรุงเทพฯ : สำนักพิมพ์นามมีบุ๊คส์พับลิเคชั่นส์, 2553. 184 หน้า. ISBN 978-616-04-0375-2
15. ↑  "「のら猫」と「どら猫」の違いとは | 雑学ネタ帳". *zatsuneta.com* (ภาษาญี่ปุ่น). สืบค้นเมื่อ 2021-10-18.`{{cite web}}`: CS1 maint: url-status (ลิงก์)
16. ↑  "'Doraemon' fanatic boasts Ding Dong's 1,963 gadgets". *The Japan Times* (ภาษาอังกฤษแบบอเมริกัน). 2004-04-03. สืบค้นเมื่อ 2021-10-18.`{{cite web}}`: CS1 maint: url-status (ลิงก์)
17. ↑  "Why does 哆啦A梦 use an alphabet instead of an equivalent Chinese character?". *Chinese Language Stack Exchange* (ภาษาอังกฤษแบบอเมริกัน). สืบค้นเมื่อ 2021-10-18.`{{cite web}}`: CS1 maint: url-status (ลิงก์)
18. 1 2  การ์ตูนโดราเอมอน ลงตีพิมพ์พร้อมกันใน นิตยสาร[*ลิงก์เสีย*]
19. ↑  DORAEMON THE MOVIE 25th\_Film History\_1st, dora-movie.com
20. ↑  DORAEMON THE MOVIE 25th\_Film History, dora-movie.com
21. ↑  สมประสงค์ เจียมบุญสม, นิตยสาร a day ปีที่ 2 ฉบับที่ 18, กุมภาพันธ์ 2545, หน้า 62-76.
22. ↑  รายการ กบนอกกะลา ตอน "เปิดตำนานโดราเอมอน", ทีวีบูรพา, 2554, สารคดี.
23. ↑  เปิดใจ WPM เจ้าของลิขสิทธิ์โดราเอมอน ได้มาเพราะ กล้า รัก และตั้งใจ เก็บถาวร 2007-04-29 ที่ เวย์แบ็กแมชชีน, ผู้จัดการออนไลน์, 29 ต.ค. 2548, เรียกข้อมูลเมื่อ 18 ก.ย. 2552
24. ↑  รายการ กบนอกกะลา ตอน เปิดตำนานโดราเอมอน.
25. ↑  คุยกับ "โดราเอมอน" เก็บถาวร 2007-03-13 ที่ เวย์แบ็กแมชชีน, ผู้จัดการออนไลน์, 12 ก.ย. 2546, เรียกข้อมูลเมื่อ 18 ก.ย. 2552
26. ↑  นิตยสารทีวีแมกกาซีน ฉบับที่ 10, สำนักพิมพ์อนิเมทกรุ๊ป, 2533, หน้า 125
27. ↑  นิตยสารบิ๊กตูน, ปีที่ 5 ฉบับที่ 65 ประจำเดือนกรกฎาคม พ.ศ. 2539
28. ↑  Cartoon Focus -- โดราเอม่อน (Doraemon), kartoon-discovery.com
29. ↑  นิตยสารบิ๊กตูน, ปีที่ 5 ฉบับที่ 60 ประจำเดือนกุมภาพันธ์ พ.ศ. 2539
30. ↑  "10 อันดับคาแรคเตอร์ยอดนิยมของเด็กญี่ปุ่น". คลังข้อมูลเก่าเก็บจากแหล่งเดิมเมื่อ 2013-03-11. สืบค้นเมื่อ 2013-05-18.
31. 1 2  โดราเอมอน (Doraemon) เหตุที่ได้รับความนิยม Cartoon Focus.
32. ↑  藤子・F・不二雄 เก็บถาวร 2016-03-04 ที่ เวย์แบ็กแมชชีน, TSUTAYA DISCAS 宅配DVD/CDレンタル
33. ↑  1981 - Fujiko F Wiki
34. ↑  ドラ熱気球2号機大空に発進！！, 小学館ファミリーネット
35. ↑  Solar Car Race SUZUKA '92, spacelan.ne.jp, 31 ก.ค. 2535, เรียกข้อมูลเมื่อ 18 ก.ย. 2552
36. ↑  Japanese can't get enough of Doraemon, CNN.com, 2 พ.ค. 2540, เรียกข้อมูลเมื่อ 18 ก.ย. 2552
37. ↑  ＪＲ函館駅 ドラえもん列車 吉岡海底駅 เก็บถาวร 2009-09-22 ที่ เวย์แบ็กแมชชีน, whako.com
38. 1 2 3  การ์ตูนโดราเอมอน ตอนจบ "โนบิตะนายทำการบ้านรึยัง!!" (ฉบับแปลไทย), พันทิป.คอม, 18 มี.ค. 2549, เรียกข้อมูลเมื่อ 18 ก.ย. 2552
39. 1 2  「ドラえもん」パロディー本 「大ヒット」で困った事態 (ข่าวจาก J-CAST)
40. ↑  "โชงะกุกังฟ้อง โดราเอมอนตอนจบละเมิดลิขสิทธิ์". เก็บจากแหล่งเดิมเมื่อ 2008-12-06. สืบค้นเมื่อ 2008-12-06.
41. ↑  "โดราเอมอนกับตอนจบที่แท้จริง ในมุมมองของแฟนพันธุ์แท้". คลังข้อมูลเก่าเก็บจากแหล่งเดิมเมื่อ 2009-10-03. สืบค้นเมื่อ 2009-09-18.
42. 1 2  "โดราเอมอนมีตอนจบ!? คำถามที่ยังคาใจ (คอลัมน์บันเทิง นสพ.คม-ชัด-ลึก)". คลังข้อมูลเก่าเก็บจากแหล่งเดิมเมื่อ 2009-06-11. สืบค้นเมื่อ 2013-08-04.

แหล่งข้อมูลอื่น
---------------


วิกิคำคมมีคำคมเกี่ยวกับ ***โดราเอมอน***

* เว็บไซต์ของโดราเอมอนอย่างเป็นทางการ (ญี่ปุ่น)
* เว็บทางการโดราเอมอนฉบับทีวีของทีวีอาซาฮิ (ญี่ปุ่น)
* โดราเอมอนในดวงใจ เก็บถาวร 2007-07-04 ที่ เวย์แบ็กแมชชีน
* คอลัมน์รู้ไปโม้ด โดราเอมอน โดยน้าชาติ ประชาชื่น น.ส.พ.ข่าวสด
* ไทยโดรา ข้อมูลโดราเอมอน รายชื่อของวิเศษ รวมชื่อตอนฉบับการ์ตูน รวมชื่อตอนแอนิเมชัน
* โดราเอมอน - นิตยสารผู้จัดการ
* เก็บถาวร 2009-02-18 ที่ เวย์แบ็กแมชชีน
* Youtube - Love Doraemon

| * ด
* ค
* ก
*โดราเอมอน* โดย ฟูจิโกะ เอฟ. ฟูจิโอะ |
| --- |
| แฟรนไชส์ | 
* มังงะ
	+ โดราเอมอนพลัส
	+ แก๊งป่วนก๊วนโดราเอมอน
	+ โดราเบส
* อนิเมะ

 |
| ตัวละคร | 
* โดราเอมอน
* โนบิตะ
* ชิซุกะ
* ไจแอนท์
* ซึเนโอะ
* โดเรมี
* *ตัวละครรอง*

 |
| ภาพยนตร์ | 
* *ผจญภัยไดโนเสาร์*
* *บุกพิภพอวกาศ*
* *ตะลุยแดนมหัศจรรย์*
* *ผจญภัยใต้สมุทร*
* *ท่องแดนเวทมนตร์*
* *สงครามอวกาศ*
* *สงครามหุ่นเหล็ก*
* *เผชิญอัศวินไดโนเสาร์*
* *ตำนานเทพนิยายไซอิ๋ว*
* *ท่องแดนญี่ปุ่นโบราณ*
* *ตะลุยดาวต่างมิติ*
* *ตะลุยแดนอาหรับราตรี*
* *บุกอาณาจักรเมฆ*
* *ฝ่าแดนเขาวงกต*
* *สามอัศวินในจินตนาการ*
* *บันทึกการสร้างโลก*
* *ผจญภัยสายกาแล็คซี่*
* *ตะลุยเมืองตุ๊กตาไขลาน*
* *ผจญภัยเกาะมหาสมบัติ*
* *ตะลุยอวกาศ*
* *ตำนานสุริยกษัตริย์*
* *อัศวินแดนวิหค*
* *ตะลุยอาณาจักรหุ่นยนต์*
* *มหัศจรรย์ดินแดนแห่งสายลม*
* *ท่องอาณาจักรโฮ่งเหมียว*
* *ไดโนเสาร์ของโนบิตะ (2006)*
* *ตะลุยแดนปีศาจกับ 7 ผู้วิเศษ*
* *ตำนานยักษ์พฤกษา*
* *โนบิตะนักบุกเบิกอวกาศ*
* *สงครามเงือกใต้สมุทร*
* *ผจญกองทัพสงครามหุ่นเหล็ก*
* *ผจญภัยในเกาะมหัศจรรย์*
* *ล่าโจรปริศนาในพิพิธภัณฑ์ของวิเศษ*
* *บุกดินแดนมหัศจรรย์ เปโกะกับ 5 สหายนักสำรวจ*
* *ผู้กล้าแห่งอวกาศ*
* *กำเนิดประเทศญี่ปุ่น*
* *คาชิ-โคชิ การผจญภัยขั้วโลกใต้ของโนบิตะ*
* *เกาะมหาสมบัติของโนบิตะ*
* *สำรวจดินแดนจันทรา*
* *ไดโนเสาร์ตัวใหม่ของโนบิตะ*
* *สงครามอวกาศ (2021)*
* *ฟากฟ้าแห่งยูโทเปียของโนบิตะ*
* *โนบิตะกับโลกแห่งดนตรี*

 |
| ภาพยนตร์ 3DCG | 
* *สแตนด์บายมี โดราเอมอน เพื่อนกันตลอดไป*
* *สแตนด์บายมี โดราเอมอน เพื่อนกันตลอดไป 2*

 |
| วิดีโอเกม | 
* *โดราเอมอน*
* โดราเอมง: เมกิว ไดซากุเซ็น
* Giga Zombie no Gyakushū
* Doraemon 3D Movie Maker
* SOS! Otogi no Kuni
* Nobita to Mittsu no Seireiseki
* Nobita to Hikari no Shinden
* Nobita no Machi SOS!
* Makai no Dungeon
* Doraemon no Quiz Boy 2
* Minna de Asobō! Minidorando
* Nobita's Dinosaur 2006 DS
* Nobita no Shin Makai Daibouken DS
* Doraemon Wii
* Nobita and the Green Giant Legend DS
* โดรางานะ
* โดราเอมอนสตอรีออฟซีชัน

 |
| 
* หมวดหมู่ หมวดหมู่

 |

| * ด
* ค
* ก
ผลงานของฟูจิโกะ ฟูจิโอะ |
| --- |
| ฟูจิโกะ ฟูจิโอะ | 
* ผีน้อยคิวทาโร่

 |
| ฟูจิโกะ เอฟ. ฟูจิโอะ | 
* ปาร์แมน
* 21 เอมอน
* โมจาโมจา ตะลุยจักรวาล
* เจ้าชายลูกบ๊วย
* โดราเอมอน
* คิเตเร็ทสึ เจ้าหนูนักประดิษฐ์
* บาเครุคุง
* จ้าวป่าคุโรเบ
* มามิ สาวน้อยพลังจิต
* ตำรวจกาลเวลา
* จิมปุย เพื่อนรักจากต่างดาว
* ฝาแฝดสลับยุค
* โปโกะ แมวจอมอภินิหาร
* ป๊ะป๋าซุปเปอร์แมน

 |
| ฟูจิโกะ ฟูจิโอะ (เอ.) | 
* นินจาฮาโตริ
* ไคบูซึ ผีน้อยจอมกวน
* เซลล์แมนทมิฬ
* โปรกอล์ฟเฟอร์ซารุ
* มังงะมิจิ
* อุลตร้าบี

 |

| * ด
* ค
* ก
การ์ตูนซีรีส์ในปัจจุบันที่ตีพิมพ์ใน *เน็ตคอมิกส์* |
| --- |
| การ์ตูนญี่ปุ่น | 
* ดราก้อนบอล ซูเปอร์
* โบรูโตะ
* วันพันช์แมน
* โจโจ้ ล่าข้ามศตวรรษ
* ฮันเตอร์ x ฮันเตอร์
* โดราเอมอน
* พ็อกเก็ตมอนสเตอร์
* เครยอนชินจัง
* เรียล
* เอ็กซอร์ซิสต์พันธุ์ปีศาจ
* โซลแคชเชอร์ส
* ไซคิหนุ่มพลังจิตอลเวง
* เวิลด์ ทริกเกอร์
* แพลตตินัม เอนด์

 |
| การ์ตูนไทย | 
* มีดที่สิบสาม
* อภัยมณี ซาก้า
* นักสืบโจ หัวปลาหมึก

 |